b'\n_START_ARTICLE_\nWindows NT 3.5\n_START_SECTION_\nNovosti\n_START_PARAGRAPH_\nWindows NT 3.5 obstaja v dveh izdajah, NT Workstation in NT Server, ki sta enakovredni izdajama NT in NT Advanced Server iz Windows NT 3.1._NEWLINE_V tej izdaji je bil nov zagonski zaslon. Uporabni\xc5\xa1ki vmesnik je bil posodobljen, da se je ujemal z vmesnikom Windows for Workgroups 3.xx. Dodana je bila podpora za dolga imena datotek (do 255 znakov) na datote\xc4\x8dnih sistemih FAT. Posodobljena je bila tudi podpora za povezovanje in vdelovanje predmetov (OLE) z razli\xc4\x8dice 1.0 na 2.0. Windows NT 3.5 se je izkazal za hitrej\xc5\xa1ega od NT 3.1 in manj potratnega glede pomnilnika._NEWLINE_Sistema Windows NT 3.5 ni bilo mogo\xc4\x8de namestiti na ra\xc4\x8dunalnike s procesorjem, novej\xc5\xa1im od izvirnega Pentium (generacije P6 ali novej\xc5\xa1e). To napako je odpravil Windows NT 3.51. Namestitev NT 3.5 na naprave z novej\xc5\xa1im procesorjem je bilo mo\xc5\xbeno dose\xc4\x8di tudi s spremembo nekaterih datotek na namestitveni zgo\xc5\xa1\xc4\x8denki.'